सामने खुला मैदान जिसमें मवेशी अपने चारे की तलाश कर रहे हैं, बाईं तरफ कई निर्माणाधीण आवासीय सोसाइटी और इसी के दायीं तरफ है। दुनिया की सबसे बड़ी मोबाइल फैक्ट्री जिसकी स्थापना सैमसंग ने की है। कंज्यूमर इलेक्ट्रॉनिक्स के मामले में दुनिया के मानचित्र पर सबसे बड़ी मोबाइल फैक्ट्री होने का टैग चीन या दक्षिण कोरिया के पास नहीं है। अमेरिका के पास भी नहीं है, बल्कि यह भारतीय राज्य उत्तर प्रदेश के शहर नोएडा के नाम है।